Bula ena Vakatagedegede 1 | Living at Level 1
Na COVID-19 e se tiko voli ga
Keda kece e Niusiladi meda:
- Savata vinaka qai vakamamacataka vakawasoma na ligada me vakamatea na manumanu ni mate. Vakayagataka na sovu kei na wai me rauta ni 20 na sekodi. Vakamamacataka vinaka sara na liga.
- Tabonaka na gusu nida vu se suru, me vaka na noda vu se suru ina maliwa ni ilobi ni duruduru ni ligada.
- Ke dua e batabata se tekivu vakila na flu, me tiko ga e vale, qirita nona vuniwai se na Healthline qai kere ivakasala me baleta na nona lai dikevi. Kua ni gade, lako i vuli se lai cakacaka.
- Vakavola na vanua eda lakova kei ira eda sotava. Vakayagataka na NZ COVID Tracer app, se dua na ivola ni veitaratara meda vakavola kina na veika eda cakava.
iVakasala ni vakaivolataki ni veitaratara
iVakasala ni manumanu ni mate kei na kena ivakatakilakila
iUbi ni Mata kei na Matavulo
Na matavulo kei na iubi ni mata e dodonu me vakayagataki ena gaunisala ni veilakoyaki raraba e Niusiladi ena ruku ni iVakatagedegede ni Tataqomaki. Na vakayagataki ni matavulo kei na iubi ni mata e vakauqeti ena veivanua e dredre kina na veiyawaki, me vaka na loma ni sitoa lelevu kei na sitoa lalai.
Tabaka qo mo raica kina na itukutuku me baleta na iubi ni mata kei na matavulo
Sosoqoni vata
E sega ni vakatabui na sosoqoni vata. Qori e okati kina na somate, vakamau, lotu kei na soqo vakaitikotiko, qito kei na ka ni veivakamarautaki.
Tiko veiyawaki
Ena Vakatagedegede 1 sa vakamalumalumutaki na COVID-19. Ia se vakasama vinaka tiko ga mo yawaki ira o sega ni kila ena gauna o gole kina ena dua na vanua. Qori ena vakabera na dewa ni COVID-19 ke kune na kisi ni mate ena itikotiko.
Cakacaka kei na bisinisi
Ena tomani tiko ga na cici ni bisinisi kei na veivanua ni cakacaka me vaka na kena ivakarau. Mera na vakabira ena vanua ni nodra bisinisi na NZ COVID Tracer QR code qai vakarautaka tale ga na kena vakaivolataki na veitaratara ena sitoa yadua.
Gade kei na sala ni veitosoyaki
Na sala ni veitosoyaki ni lewenivanua mera na vakabira na QR codes ni veitaratara.
Ke o tauvimate qirita nomu vuniwai se Healthline ena ivakasala e vauca na nomu lai vakadikevi ni bera ni o gade. Tiko ga e vale qai lako mo lai dikevi ke vinakati.
Vuli
Ena dola na koronivuli, na veivanua ni muri vuli kei na vuli torocake me vaka na kena ivakarau. Sa rawa mera lesu tale i koronivuli na gone.
Rogoci ni itukutuku dina
Ena so na gauna e nakiti me kacivaki eso na itukutuku me vakacalai ira na tamata. Qo e vakaleqa na noda sasaga meda duavata ni valuta na mate na COVID-19.
iVakasala ni kena rogoci na itukutuku dina
Vakatatabu ni curuvanua
Na COVID-19 e se sega ga ni tarovi rawa e vanua tani. E se tiko ga na tataqomaki e vakayacora na matanitu vei ira na lesu mai noda vanua me tarova na kena curu mai na COVID-19 mai vanua tani.
O ira kece na curu mai Niusiladi era na gole ena itikotiko vakawawa e qaravi vinaka kei na itikotiko ni korotini vakavo sara ke tiko nodra veivakadonui mera vagalalataki. Ia ke ra rawa ni vagalalataki era na lai tiko vakatikitiki vakataki ira.
O ira kece na veiqaravi ena itikotiko vakawawa kei na itikotiko ni korotini kei ira na rivarivabitaki na nodra cakacaka nira veitaratara voleka kei ira na lesu mai noda vanua, era na dikevi vakawasoma ena COVID-19.
Last updated:
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn